钦定古今图书集成/理学汇编/学行典/第244卷 > 金兆登
## 钦定古今图书集成/理学汇编/学行典/第244卷 > 金兆登

按《嘉定县志》：“金兆登，字子鱼，母傅氏，梦馈鲤而生。性
颖悟，少工文章，万历壬午举于乡，十上公车不第，以
耆德授都察院都事，奉母郊居，耻事干谒。至邑有大
事议折漕议官布，皆昌言力任之。先是，庚子岁计偕
北上，夜亡行橐，有司按治主家，兆登阴纵之曰：‘吾不
忍戕数口命以完我橐也。少时，所受业师徐生死，家’”
贫不能葬，独置墓田，醵金以葬故人某死而无棺，兆
登自以寿藏遗之。有风鉴。钱生贫不能活，以金贻之
钱请妇女，弟遂绝不复通。其笃于师友类如此。年至
耄，未尝废书。所纂有《攸好录》《谈谐随笔》若干卷。子德
开、德衍，俱以文行重士林。